รัตนาวดี

thumb|ส่วนหนึ่งของผลงานพระนิพนธ์ในพระเจ้าวรวงศ์เธอ พระองค์เจ้าวิภาวดีรังสิต ภายใต้นามปากกา "ว. ณ ประมวลมารค" เรื่อง "รัตนาวดี" และ "นิกกับพิม" จัดแสดงที่อนุสรณ์สถานแห่งชาติ อำเภอลำลูกกา จังหวัดปทุมธานี
**รัตนาวดี** เป็นนวนิยายจากปลายปากกาของ **ว.ณ ประมวญมารค** (นามปากกาของ พระเจ้าวรวงศ์เธอ พระองค์เจ้าวิภาวดีรังสิต) โดยนวนิยายเรื่องนี้เป็นเรื่องสุดท้ายในชุดนวนิยายไตรภาคซึ่งอีก 2 เรื่องคือ ปริศนา และ เจ้าสาวของอานนท์ 

## เรื่องย่อ
**หม่อมเจ้าหญิงรัตนาวดี** ราชนิกูลสูงศักดิ์ ขนิษฐาองค์เดียวของ **หม่อมเจ้าพจน์ปรีชา** ได้เสด็จเที่ยวยุโรปกับ **คุณสร้อย** แม่นม ด้วยความหวังว่าจะได้รับการต้อนรับอย่างดีจาก **หม่อมเจ้าดนัยวัฒนา** ข้าราชการหนุ่มประจำสถานทูตไทยแห่งกรุงลอนดอน ผู้เป็นเพื่อนของท่านชายพจน์ แต่เมื่อเธอก้าวลงมาจากเรือบินด้วยสีหน้าอันยิ้มแย้มกลับได้รับการต้อนรับผ่านทางจดหมายของท่านชายดนัยที่พูดขอโทษขอโพยต่าง ๆ นานาที่ไม่สามารถไปรับเธอได้เนื่องจากอยู่ในระหว่างฮอลิเดย์ที่สกอตแลนด์ ทำให้ท่านหญิงรัตนาวดีโกรธมากและคิดจะแก้แค้นท่านชายดนัยให้สมกับที่ท่านได้ทำกับเธอเอาไว้ 

เมื่อท่านชายได้กลับมายังกรุงลอนดอนก่อนกำหนดเพื่อที่จะไปรับท่านหญิงรัตนาวดีไปเที่ยวนั้น ท่านชายก็ได้พบกับท่านหญิงรัตนาวดีโดยบังเอิญที่แฟลตของท่าน และได้สัมผัสถึงรสชาติแห่งความรักเมื่อเขาได้เห็นเธอ คงจะเป็นเรื่องดีทีเดียวถ้าหากท่านจะแนะนำตัวแบบแมน ๆ ให้ท่านหญิงได้ทราบว่าเขาเป็นใคร และพาเธอกินอาหารหรู ๆ สักสองสามมื้อ พาไปเที่ยวชมสถานที่ต่าง ๆ สักสองสามแห่ง ท่านหญิงและเขาคงจะลงเอยกันได้ดีภายในไม่ช้า เพราะเขาทั้งคู่ก็สมกันดี แต่ความจริงไม่ได้สดใสเช่นนั้นนะซี ก็จะให้ทำเช่นไรละในเมื่อเทพธิดาตัวน้อยของท่านกลับคิดว่าท่านเป็น **นายเล็ก** มหาดเล็กของท่านชาย ท่านชายจึงต้องทำให้ท่านชายตกกระไดพลอยโจนไปเป็นผู้นำท่านหญิงท่องเที่ยวในฐานะของนายเล็กซะงั้น 

ในระหว่างการท่องเที่ยวทั่วยุโรปความรักของท่านก็ดูไปได้ดี แถมท่านหญิงยังมีท่าทีที่ไม่รังเกียจนายเล็กคนนี้เสียด้วย ความรักอันแสนพิศวงที่เทวดาบรรจงปรุงแต่งขึ้นอย่างงดงามท่ามกลางความหนาวของยุโรปจะเป็นอย่างไร

## การสร้าง
*รัตนาวดี* ถูกนำมาสร้างเป็นภาพยนตร์และละครโทรทัศน์มาแล้ว 3 ครั้ง โดยครั้งแรกในรูปแบบภาพยนตร์ในปี พ.ศ. 2528 โดย ไฟว์สตาร์โปรดักชั่น กำกับการแสดงโดย รุจน์ รณภพ นำแสดงโดย จารุณี สุขสวัสดิ์ รับบทท่านหญิงรัตนาวดี หลังจากที่เคยรับบทเป็น ปริศนา และ สุชาดา จากเรื่องเจ้าสาวของอานนท์ และ เกรียงไกร อุณหะนันท์ รับบทท่านชายดนัยวัฒนา ซึ่งเคยรับบทเป็น ท่านชายพจน์ คู่กับจารุณีในเรื่อง ปริศนา ร่วมด้วย วรรษมน วัฒโรดม, กิติยา โลหะพรรณ, เอกลักษณ์ ยลระบิล, ศรินทิพย์ ศิริวรรณ โดยภาพยนตร์เรื่องนี้ทางรุจน์ รณภพ สร้างเพื่อจารุณีโดยเฉพาะ เพราะตอนนั้นทางไฟว์สตาร์ได้รับจินตหรา สุขพัฒน์เข้ามาเป็นนางเอกในสังกัด รุจน์จึงสร้างรัตนาวดีเพื่อเป็นการขอบคุณและส่งท้ายจารุณี ซึ่งเป็นนางเอกคู่บุญ นับตั้งแต่ บ้านทรายทอง ที่ประสบความสำเร็จอย่างล้นหลาม จนทำให้จารุณีได้ร่วมงานกับรุจน์ และไฟว์สตาร์ต่อมาอีกหลายเรื่อง	
 
ต่อมาในปี พ.ศ. 2531-32 กลับมาทำเป็นละครโทรทัศน์ทาง ช่อง 3 โดย วรายุฑ มิลินทจินดา นำแสดงโดย ขวัญฤดี กลมกล่อม รับบทท่านหญิงรัตนาวดี โดยถือเป็นการรับบทนางเอกครั้งแรกของขวัญฤดี และ เกรียงไกร อุณหะนันทน์ พระเอกจากฉบับภาพยนตร์ซึ่งได้กลับมารับบทท่านชายดนัยวัฒนาอีกครั้ง โดยถ่ายทำที่ประเทศฝรั่งเศส ร่วมด้วย จุรี โอศิริ, กฤษณ์ ศุกระมงคล, นัย สุขสกุล, ปรารถนา สัชฌุกร, สุประวัติ ปัทมสูต, ตฤณ เศรษฐโชค, หทัยรัตน์ อมตวณิชย์, ปัญญา นิรันดร์กุล, วรายุฑ มิลินทจินดา และอดุลย์ ดุลยรัตน์ กำกับการแสดงโดย อดุลย์ ดุลยรัตน์ ออกอากาศ 23 ธันวาคม 2531 – 28 มกราคม 2532

และในปี พ.ศ. 2558 ศรีคำรุ้งโปรดักชั่นได้นำรัตนาวดีกลับมาสร้างเป็นละครโทรทัศน์อีกครั้ง นำแสดงโดย กรรณ สวัสดิวัตน์ ณ อยุธยา รับบทท่านชายดนัยวัฒนา และ ญีนา ซาลาส รับบทท่านหญิงรัตนาวดี ออกอากาศทางช่อง พีพีทีวี

## นักแสดง

## เพลงประกอบละคร
; พ.ศ. 2531
* เพลง **ไตเติ้ล รัตนวดี** (เพลงเปิดเรื่อง-ปิดเรื่อง) - ขับร้องโดย 

; พ.ศ. 2558
* เพลง **แค่คืบ ** (เพลงเปิดเรื่อง) - ขับร้องโดย ปราการ ไรวา, แพรวา จิรประวัติ ณ อยุธยา
* เพลง **รัก** (เพลง ปิดเรื่อง) - ขับร้องโดย ธีร์ ไชยเดช
* เพลง **รักข้ามขอบฟ้า ** (เพลงในบท) - ขับร้องโดย นันทิดา แก้วบัวสาย
* เพลง **แว๊บเดียว ** (เพลงในบท) - ขับร้องโดย กฤษดา ภควัตสุนทร

## ข้อมูลการออกอากาศ
; พ.ศ. 2558

## แหล่งข้อมูลอื่น
* 
*รัตนาวดี จารุณี เกรียงไกร 

## อ้างอิง
{มิติลัก}

## ลำดับรายการโทรทัศน์

หมวดหมู่:นวนิยายไทย
หมวดหมู่:งานเขียนของ ว. ณ ประมวลมารค
หมวดหมู่:วรรณกรรมที่สร้างเป็นภาพยนตร์
หมวดหมู่:วรรณกรรมที่สร้างเป็นละครโทรทัศน์
หมวดหมู่:ภาพยนตร์ไทยที่ออกฉายในปี พ.ศ. 2526
หมวดหมู่:ภาพยนตร์ที่กำกับโดย รุจน์ รณภพ
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2531
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ช่องพีพีทีวี
หมวดหมู่:ละครโทรทัศน์ไทยในปี พ.ศ. 2558
หมวดหมู่:ละครโทรทัศน์ที่ถ่ายทำในประเทศฝรั่งเศส
หมวดหมู่:ละครโทรทัศน์ที่ถ่ายทำในประเทศสวิตเซอร์แลนด์
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ไทยที่ดัดแปลงเป็นละครโทรทัศน์
หมวดหมู่:ภาพยนตร์ภาษาไทยในคริสต์ทศวรรษ 1980
หมวดหมู่:ภาพยนตร์ที่อำนวยการสร้างโดย เจริญ เอี่ยมพึ่งพร
หมวดหมู่:ละครโทรทัศน์ที่ถ่ายทำในประเทศอังกฤษ